Source: http://rovaniemi.cloudnc.fi/fi-FI/Toimielimet/Kaupunginvaltuusto/Kokous_1762019/Tilaliikelaitoksen_toiminnan_uudelleen_o(69901)
Timestamp: 2019-07-19 02:26:22+00:00

Document:
Tilaliikelaitoksen toiminnan uudelleen organisointi | Rovaniemi
Tilaliikelaitoksen toiminnan uudelleen organisointi
Kaupunginvaltuusto, kokous 17.6.2019
§ 49 Tilaliikelaitoksen toiminnan uudelleen organisointi
ROIDno-2019-1724
Kaupunginhallitus, 10.6.2019
Jussi Päkkilä, kaupunginkamreeri, jussi.pakkila@rovaniemi.fi
Antti Määttä, vt. henkilöstöjohtaja, antti.maatta@rovaniemi.fi
Kaupunginvaltuusto on 21.5.2007, 58 § päättänyt, että silloisesta tilapalveluyksiköstä muodostettiin johtokunnan alaisuudessa toimiva liikelaitos 1.1.2008 alkaen. Liikelaitoksen edellyttämä johtokunta lisättiin hallinto- ja johtosäännön toimielinluetteloon. Tilaliikelaitokseen siirrettiin tasearvosta kaupungin omistamat toimitilat ja rakennukset. Tilahallinnan uudelleen organisointia on käsitelty osana talouden ja toiminnan uudistamisohjelmaa mm. seuraavissa toimielinten kokouksissa liikelaitoksen johtokunta 14.1.2019 ja 30.1.2019, kaupunginhallitus 11.2.2019 ja kaupunginvaltuusto 18.2.2019.
Liikelaitoksen toiminnan aikana liikelaitoksen hallinnoimien tilojen ja rakennusten määrä on vähentynyt merkittäväksi ja kaupunginvaltuuston päättämien omistajapoliittisten linjausten mukaisesti kaupungin toimintojen tarvitsemien tilojen uudisrakentamisesta on vastannut Rovaniemen Kaupunkikiinteistöt Oy tai tilat on hankittu leasingrahoitukseen perustuvalla elinkaarimallilla tai vuokrasopimukset kilpailuttamalla.
Tilaliikelaitoksen tehtävä jäljellä olevan rakennuskannan osalta liiketoimintamuodossa ei ole enää perusteltua, vaan kaupungin on jatkossa keskityttävä rakekennus- ja kiinteistöomaisuuden jalostamiseen ja tehostamiseen. Tavoitteena on perustaa kaupungin tilaomaisuutta kehittävä ja hallinoiva yksikkö kaupunginhallituksen alaisuuteen, jossa kehitään ja jalostetaan kiinteistöomaisuutta kaupungin palveluverkko- ja kehittämistavoitteiden mukaisesti. Tilaliikelaitos on tarkoitus purkaa siten, että toiminta jatkuu kaupunginhallituksen alaisessa laskennallisessa taseyksikössä. Muutosta on valmisteltu yhteistyössä tilaliikelaitoksen johdon ja hallinnon sekä Rovaseudeun Kaupunkikiinteistöt Oy:n kanssa. Jotta valmistelussa voidaan siirtyä tältä osin toiminnan ja talouden uudistamisohjelman täyntäntöönpanoon ja toimenpiteisiin kuten vuoden 2020 talousarviomuutosten valmisteluun on asiasta tehtävä kaupunginvaltuuston päätös.
Asiaa on käsitelty yhteistoimintalain edellyttämällä tavalla Tilaliikelaitoksen työpaikkakokouksessa 28.5. sekä 29.5. yhteistyötoimikunnassa ja henkilöstön edustajien kanssa käydyssä yhteistoimintaneuvottelussa. Henkilöstöllä tai sen edustajilla ei ollut huomautettavaa suunnitellusta tilaliikelaitoksen lakkauttamisesta ja organisoimisesta kaupunginhallituksen alaiseksi taseyksiköksi. Mahdolliset myöhemmin päätettävät organisointiin ja tehtäväjärjestelyihin liittyvät muutokset edellyttävät uutta yhteistoimintalain mukaista käsittelyä henkilöstön ja sen edustajien kanssa.
Kaupunginhallitus päättää esittää valtuustolle, että tilaliikelaitoksen toiminta kuntalain 65 §:n mukaisena liikelaitoksena lakkaa 1.1.2020 alkaen ja toiminta organisoidaan kaupunginhallituksen alaiseksi taseyksiköksi. Tarkemmasta toiminnan organisoinnista ja tehtäväjärjestelyistä päättää kaupunginhallitus, tarvittavat muutokset hallintosääntöön esitetään valtuustolle päätettväksi hallintösäännön kokonaisuudistuksen yhteydessä.
Kaupunginhallitus kuuli asiassa kaupunginkamreeri Jussi Päkkilää ja tilaliikelaitoksen johtaja Pekka Latvalaa.
Kaupunginhallitus 10.6.2019 § 202 esittää valtuustolle, että tilaliikelaitoksen toiminta kuntalain 65 §:n mukaisena liikelaitoksena lakkaa 1.1.2020 alkaen ja toiminta organisoidaan kaupunginhallituksen alaiseksi taseyksiköksi. Tarkemmasta toiminnan organisoinnista ja tehtäväjärjestelyistä päättää kaupunginhallitus, tarvittavat muutokset hallintosääntöön esitetään valtuustolle päätettväksi hallintösäännön kokonaisuudistuksen yhteydessä.
Ryhmäpuheenvuoron käyttivät:
Heikki Luiro (Kesk.)
Veli-Matti Kilpimaa (Kok.)
Aatos Nätynki (Vas.)
Miikka Keränen (Vihreät)
Aatos Nätynki esitti Jaakko Huttusen, Terhi Heikkilän, Tiina Outilan, Miikka Keräsen, Raimo Miettusen ja Harri Rapon kannattamana, että asia palautetaan uudelleen valmisteltavaksi.
Puheenjohtaja totesi, että asian palauttamisesta on tehty kannatettu päätösesitys, joten asian palauttamisesta on äänestettävä. Valtuusto hyväksyi puheenjohtajan esityksen, jonka mukaan ne, jotka ovat asian käsittelyn kannalla vastaavat Jaa ja ne, jotka ovat asian palauttamisen kannalla vastaavat Ei.
Suoritetussa äänestyksessä annettiin 25 Jaa -ääntä ja 19 Ei -ääntä ja yksi (1) äänesti tyhjää ja poissa oli kuusi (6), Liite 1.
Puheenjohtaja totesi, että asian käsittely jatkuu.
Evilla Lumme poistui tämän asian käsittelyn aikana klo 20.47.
Liikelaitoksen johtokunta, Controller, Sarastia Oy
§ 49 Liite 1 Äänestys.pdf (pdf, 522 kt)
§ 41 Kokouksen laillisuus ja päätösvaltaisuus sekä työjärjestyksen hyväksyminen
§ 42 Pöytäkirjan tarkastus
§ 43 Asemakaavan muutos 9. kaupunginosa kortteli 9024 tontit 4-6, Teollisuustie
§ 44 Eroaminen tarkastuslautakunnan jäsenyydestä / Luoma
§ 45 Rovaniemen kaupungin tilinpäätös 2018, tilintarkastuskertomus ja vastuuvapauden myöntäminen
§ 46 Henkilöstöraportti vuodelta 2018
§ 47 Arviointikertomus vuodelta 2018
§ 48 Vuoden 2019 talousarvion 1. osavuosikatsaus
§ 50 Valtuustoaloite tuulivoimasta tukea kylille ja ja kaupungin talouteen (lisäpykälä)
§ 51 Valtuustoaloite sairaalakoulun akuutit tilatarpeet saatava kuntoon (lisäpykälä)

References: § 49
 § 202

§ 49

§ 41

§ 42

§ 43

§ 44

§ 45

§ 46

§ 47

§ 48

§ 50

§ 51